In my hoekie – alleen | Dis Ekke
In my hoekie – alleen	10
Posted by HesterLeyNel in Dis Ekke	≈ 32 Kommentaar
Sleutelwoordealleen, bang, fobie, vrees	Verbeel jou jy is toe gesluit in ‘n kamer. Daar is geen vensters of deure nie en in die kamer is jou grootste vrees. Beskryf wat is in die kamer. Wat is jou grootste vrees? – wolfieshadowwhispers
Net so vra Wolfie hier uit die bloute en net so skop my melodramatiese fobies in.
Ek sit in ‘n kamer. Daar is geen vensters of deure nie (nie eens ‘n doggie door nie, Wolfie?). En my grootste vrees is daar saam met my. Ja, dit maak sin, want my grootste vrees is:
dat ek leef om met my mense te gesels en te lag en te baklei en te speel – met wie dan nou as ek alleen is in my kamer?
dat my kat my gaan mis (sien doggie door) hierbo. Sy kom haal my elke aand en sit my in die bed … dan loop sy weg en gaan slaap by my dogter, maar dis oukei, want ons is albei tevrede dat ek veilig in die bed is.
dat ek nie kan hoor hoe my man met die hond raas en my dogter die kospotte rondstoot nie en dat my ipod se battery gaan ingee sodat ek ook nie na my musiek of audioboeke kan luister nie.
dat ek nie kan sien hoe reën dit daar buite en wanneer die son weer deurbreek nie.
dat ek nie by die deur kan uitbars en strand toe hardloop wanneer dit laagwater is nie
dat ek nie yskas toe kan loop om ‘n knibbelrigheid te gaan uithaal nie (of sal ek darem ‘n mini bar toegelaat word?)
Wolfie, ek gee nie om wat WEL in die kamer is nie. My vrees hang aan die feit dat sekere dinge NIE daar gaan wees nie. Alleen wees maak my bang. Alleen wees moenie saam met my in die kamer wees nie.
32 thoughts on “In my hoekie – alleen”	Pixie said:	2017-01-16 om 6:11 nm	Dat ek nie weet of ek ooit weer daar sal uitkom nie.
HesterLeyNel said:	2017-01-16 om 6:31 nm	Jy’s reg. Of nie weet WANNEER ek sal kan uitkom nie. Weet nie van jou nie, maar ek kan nie met onsekerheid saamleef nie.
aj vosse said:	2017-01-11 om 8:58 nm	Mmmmm… laat mens wonder. Daai kat, dis nou ‘n ding. Ons het ook ‘n getikde kat maar hy kannie bodder om my bed toe te sleep nie! 😉
HesterLeyNel said:	2017-01-12 om 6:52 vm	Die kat het by die Nels grootgeword. Jy verwag seker nie dat sy in enige opsig normaal moet wees nie?
Hier "blok" Elanè said:	2017-01-11 om 7:57 vm	soos altyd so mooi geskryf, ek raak sommer saam met jou bang vir hierdie alleen wees in ‘n kamer sonder opening… klink net te veel na ‘n yskoue graf!
HesterLeyNel said:	2017-01-11 om 9:41 vm	Grrr hoe ril ek nou. Ek wil veras word – lê my neer nie onder die grond waar dit koud en nat is nie, want sal ek kom spook.
Hier "blok" Elanè said:	2017-01-11 om 10:10 vm	Ditto
rondomtaliedraai said:	2017-01-10 om 6:54 nm	Eish… ek sal moet dink … ek sal ‘n gevaar vir die samelewing word. Hoe lank sê jy? Sonder kos of water?
HesterLeyNel said:	2017-01-10 om 7:26 nm	Nee, Wolfie het mos nie ‘n tydperk genoem nie; hang af hoe lank jy dit in die kamer kan uithou met jou grootste vrees. So – hoe lank kan jy sonder kos en water bly? 😀 LikeLiked by 1 person
rondomtaliedraai said:	2017-01-11 om 6:50 nm	Ek dink nie ek speel meer saam nie. Gelukkig werk die lewe nie so nie. 🙂 LikeLiked by 1 person
HesterLeyNel said:	2017-01-11 om 7:01 nm	Die lewe is presies net so as mens figuurlik gesproke in so ‘n donker kamer beland. Ek dink baie mense voel so vasgevang, dink jy nie so nie? Ons is net gelukkig om dit nie te ondervind nie.
rondomtaliedraai said:	2017-01-12 om 6:57 nm	Ja ons is beslis gelukkig… LikeLiked by 1 person
shadowwhisper said:	2017-01-10 om 2:28 nm	Ja, nie eers ‘n ‘doggie door’ nie…
Oor alleenheid het ek nie probleme nie, as digter raas my kop te veel om alleen te voel maar ek moet tog sê dat my katte en my hond… sonder hulle is ek in my eie hel. Maar ek wil hulle ook nie saam met my in ‘n kamer vol bye hê nie, eerder dat ek sterf of iets oorkom as my ‘pelskinders’
HesterLeyNel said:	2017-01-10 om 2:32 nm	Ek weet wat jy bedoel – ek vererg my heeldag vir die simpel hond wat geen maniere het nie, maar dan troetel ek maar weer. My kat is natuurlik ‘n heilige koei.
shadowwhisper said:	2017-01-10 om 2:51 nm	Hehehe met my is die hond heilig en die kat ‘n karnalie
ekmyselff said:	2017-01-10 om 1:22 nm	GEEN sonlig!!! ooh nee
Korrelkop Kahuna said:	2017-01-10 om 1:12 nm	Klink na pure saligheid vir my. Ek gee nie regtig om wie of wat my grootste vrees is nie, solank hy nie raas nie want dan gooi ek hom uit!
HesterLeyNel said:	2017-01-10 om 1:46 nm	Ja jy is tevrede in jou eie geselskap nè?.Ek ook, in ‘n mate, maar net solank ek weet dat ek kan uitkom en saamgesels wanneer ek so voel.
poerdez said:	2017-01-10 om 12:55 nm	Die kamer sonder deur of venster is genoeg van ‘n vrees om menz lam te maak.
HesterLeyNel said:	2017-01-10 om 1:04 nm	Sê jy nou. Die lewe daar buite gaan aan en loop my verby sonder dat ek kan sien en hoor? Nee dankie.
poerdez said:	2017-01-10 om 1:13 nm	Nee, menz voel ‘n veer vir die lewe en mense daar buite. Dis gaan oor menz nie kan UIT nie …
HesterLeyNel said:	2017-01-10 om 1:46 nm	Wel, vertel verder oor waarheen en hoekom jy wil UIT?
poerdez said:	2017-01-10 om 2:12 nm	Menz hou nie van klein benoude spasies nie. Menz moet die opsie hê om ‘n deur of venster te kan oop maak as menz so voel. Sien menz se post Donderdag oor angstigheid.
HesterLeyNel said:	2017-01-10 om 2:29 nm	Ek sien uit daarna. Ek raak self so ‘n bietjie huilerig in ‘n hysbak.
Tannie Frannie said:	2017-01-11 om 2:14 vm	“Huilerig in ‘n hysbak” – watter fantastiese titel vir ‘n outobiografie!
HesterLeyNel said:	2017-01-11 om 5:19 vm	Haha Frannie, dink jy ek kan die titel opvyl? Ek sien deesdae wat die oorsese skrywers doen as een van hulle lesers hulle ‘n idee of inligting gee, is om die leser se naam te gebruik as een van die boek se karakters. Ek kan die ou tannie wees wat grens in die hysbak! 15 seconds of fame.
Tannie Frannie said:	2017-01-12 om 4:57 vm	En hoekom nie sommer die hoofkarakter in daai boek nie? heeltemal te beskeie…
HesterLeyNel said:	2017-01-12 om 7:05 vm	Dalk nog, jy weet nooit, maar op die oomblik is ek rustig geretaaier en daar is baie vakansiedae wat nog geniet moet word … 😀 LikeLiked by 1 person
Lewies Mymer said:	2017-01-10 om 12:52 nm	Jis! Nou vir hoe lank wil Wolfie mens daar toesluit?
HesterLeyNel said:	2017-01-10 om 1:03 nm	Nee, ek vra nie eens nie, want na een uur se middagslapie soek ek dringend na my mense. Nou weet jy hoekom het ek voorheen vertel dat ek in ‘n “open plan” huis bly – toe deure maak my benoud.
ekmyselff said:	2017-01-10 om 1:09 nm	Ek dink ek en jy klink baie dieselfde!
HesterLeyNel said:	2017-01-10 om 1:44 nm	Soort soek soort sê hulle 😀 LikeLiked by 1 person
View of the railway bridge over the Mtwalume river	Enthusiastic fishermen	Vervet money KwaZulu-Natal	Taking a break at the lagoon	Wildflowers – Lake Eland Nature Reserve	Verlate murasies	Longdrop loo at the top of the suspension bridge – Lake Eland Nature Reserve	Mtwalume tidal pool at high tide	Relections on the Wild Coast	Lifeguards and holidaymakers on Bazley Beach	Water lilies in our secret pond deep down in the river valley	Weaver birds Mpanbanyoni river floodplain	Blouwildebees in Lake Eland Nature Reserve	White Man’s Cave	Mtwalume tidal pool just more than a kilometer along the beach	Wildflowers on the plateau edge of the Oribi Gorge – Lake Eland Nature Reserve	Nguni cattle in a sugar cane field	Early morning beach walk	Nguni cattle following us on River Sand Road	Lookout point over the Oribi Gorge at the suspension bridge – Lake Eland Nature Reserve	Water lilies in the river valley Fafa river mouth	Elysium Beach KZN Seashells	Thirsty traveller	I have the beach to myself Vervet monkey	View of the Oribi Gorge basin taken from outside the caves – Lake Eland Nature Reserve	Debris on the beach	Baas van die plaas	Seagulls at Mtwalume Lagoon	Protea growing wild next to the stone pathway to the caves – Lake Eland Nature Reserve	Die branders stoot die sand uit sodat ‘n hoë sandduin die riviermond verberg	Cowry shell	Ifafa waves Southport Beach in summer	View of the Oribi Gorge from the top of the plateau at Lake Eland Nature Reserve	View over the Oribi Gorge from inside the caves – Lake Eland Nature Reserve	Early mornings and late evenings hundreds of crabs leave their holes in the sand and run into the waves	Sugar cane plumes	Entrance to the caves – Lake Eland Nature Reserve	Incoming tide	Wild strelitzia	Early morning visitors	Die watervlak in die strandmeer is laag in die droë seisoen	Bushpath leading away from the suspension bridge – Lake Eland Nature Reserve	Patiently waiting for the nibble on the line	Eland (Oribi) in Lake Eland Nature Reserve	Little Red Desert	In a rockpool	Laidback – very laidback indeed	Long Spined Sea Urchin	White-Faced Duck	KwaZulu-Natal Quails	A River Runs Through It	The Swallows are Flying Again	Those Naughty Monkeys	The Other Side of Paradise – WIND	Woolly-necked Storks in Elysium	Rysmiere	Posts I LikeBlogs I Follow